વર્ષ ૨૦૧૪માં રિલીઝ થયેલી ફિલ્મ ‘બેંગ બેંગ’ બાદ ઋત્વિક રોશન થોડા સમય માટે રૂપેરી પરદેથી ગાયબ રહ્યો. અા સમયગાળા દરમિયાન તેણે હની સિંહના ગીત ‘ધીરે ધીરે’ના વીડિયોમાં સોનમ સાથે અાવીને પોતાના ચાહકો માટે સંકેત અાપ્યા કે પરિસ્થિતિ ગમે તે હોય ઋત્વિકનો જલવો ઘટવાનો નથી. હાલમાં તે પોતાની અાગામી ફિલ્મ ‘મોહનજોદડો’ને લઈને તે ખૂબ ઉત્સાહી છે. તે કહે છે કે અા એક એપિક એડ્વેન્ચર લવસ્ટોરી છે, જેને અાશુતોષ ગોવારિકર ડિરેક્ટ કરી રહ્યા છે. ફિલ્મમાં મારી સાથે પૂજા હેગડે છે.